ת"א 44929-09-11 אליעד שרגא ואח' נ' הקופה לתגמולים ופנסיה ואח' - פסקדין
מיקומך באתר: עמוד ראשי >> חיפוש פסקי-דין >> ת"א 44929-09-11 אליעד שרגא ואח' נ' הקופה לתגמולים ופנסיה ואח'
ת"א 44929-09-11 אליעד שרגא ואח' נ' הקופה לתגמולים ופנסיה ואח'
44929-09-11
ישעיהו שנלר - סגן נשיא
2. אליעד שרגא ושות'
עו"ד שרון המשיבים:
1. הקופה לתגמולים ופנסיה של עובדי הסוכנות היהודית לא"י בע"מ
2. השתתפויות בנכסים בישראל בע"מ
3. אלי יקיר
עו"ד גיל נבו
זו בבקשת המבקשים - התובעים והנתבעים שכנגד (להלן גם: השוכרים) - לסלק על הסף את התביעה שכנגד שהגישו המשיבים - הנתבעים והתובעים שכנגד (להלן גם: הבעלים).
על קצה המזלג יצוין שהמבקשים שכרו משרד אצל המשיבים, כאשר לאחר שפרצה שריפה במבנה בו נמצא המושכר התגלע סכסוך בין הצדדים - שנדון במספר הליכים משפטיים. תחילה, הגישו הבעלים בבית משפט השלום תביעת פינוי כנגד השוכרים. לאחר מכן, הגישו השוכרים את התובענה הכספית שבנדון - שלימים הועברה מבית משפט השלום לבית משפט זה - בעניין הנזקים השונים שנגרמו להם לטענתם מחמת אירוע השריפה, ומאידך הגישו הבעלים תביעה כספית שכנגד שעיקרה אי-תשלום דמי השכירות, הפרת הסכמי השכירות והנובע מכך.
2.כפי שיפורט להלן, הטעם העיקרי עליו נסמכת הבקשה לסילוק על הסף הוא מעשה בית דין מסוג השתק פלוגתא. זאת, בקשר עם ההכרעה בתביעת הפינוי שהגישה המשיבה 1 כנגד השוכרים: שנדונה בבית משפט השלום בתל אביב (ת"א 18529-07-11, כב' השופטת האפט), פסק הדין ניתן ביום 30.12.13 - ולאחר מכן בערעור בבית משפט המחוזי בתל אביב (ע"א 35810-02-14, כב' השופטים שבח, שוחט וכהן), פסק הדין ניתן ביום 1.4.15.
3.לטענת המבקשים, דין התביעה שכנגד להידחות על הסף מחמת השתק פלוגתא נגד המשיבים שנוצר בהכרעה בתביעת הפינוי, וזאת בשלושה עניינים: היעדר חובות עבר של השוכרים לבעלים במסגרת יחסי השכירות שהתקיימו ביניהם; אופן חישוב דמי השכירות והניהול (דמי שימוש ואחזקה) של המושכר (להלן: התשלומים) - ובכלל האמור, זכאות השוכרים להפחתה של 50% מגובה התשלומים בחצי השנה לאחר השריפה; ואי-זכאות הבעלים לפיצוי בגין עיכוב מכירת המושכר - משהשוכרים לא הפרו את הסכם השכירות מול הבעלים, שכן הפחתת התשלומים לבעלים נעשתה כדין (כאמור לעיל) ומשעמדה לשוכרים הזכות להחזיק בנכס. עוד נטען על ידי המבקשים כי דין התביעה שכנגד, בקשר ל"חובות עבר", להידחות על הסף בשל התיישנות. המבקשים הוסיפו וטענו כי בנסיבות אלה דין התביעה שכנגד - שהוגשה לאחר פסק דינו של בית משפט השלום בתביעת הפינוי - להידחות גם מחמת חוסר תום לב ושימוש לרעה בהליכי משפט.
4.בתגובה לבקשה טענו המשיבים הן טענות מקדמיות כנגד הבקשה והן לגוף הנטען בה. ראשית, ציינו המשיבים כי בקשה זו נוגדת את סדרי הדין בהיותה "מקצה שיפורים" לבקשות קודמות שהגישו המבקשים וכבר נענו על ידי המשיבים. כמו כן, אזכרו המשיבים את ההלכה הפסוקה לפיה רק במקרים קיצוניים יורה בית המשפט על סילוק תובענה על הסף.
יתר על כן, המשיבים טענו כי הגשת הבקשה לוקה בחוסר תום לב ושימוש לרעה בהליכי משפט - בעיקר מחמת קיום מספר החלטות שיפוטיות המהוות מעשה בית דין, וזאת דווקא כנגד המבקשים: החלטת בית משפט השלום, מיום 12.2.12 (כב' השופטת גרוסמן), שדחתה את בקשת המבקשים לאיחוד תביעת הפינוי שכנגדם עם התביעה הכספית שהגישו; החלטת בית משפט השלום, מיום 13.3.12 (כב' השופטת ניב), במסגרת התביעה הכספית - שדחתה את בקשת המבקשים למחיקת חלקים מכתב התביעה שכנגד (בנוסחו דאז); החלטת בית משפט השלום, מיום 23.2.14 (כב' השופטת האפט), שדחתה את בקשת המבקשים למתן וחתימת פסיקתא בתביעת הפינוי. עוד ציינו המשיבים כי המבקשים טענו את הטענות הנטענות בבקשה שבנדון בכתב ההגנה שכנגד - והן לוקות כעת בשיהוי. לגוף הדברים, הדגישו המשיבים כי לא קיים כל מעשה בית דין כנטען על ידי המבקשים בבקשה - והדבר עולה מההכרעה שניתנה בתביעת הפינוי, כפי שנקבע בפסק הדין בערעור.
5.בתשובה לתגובה חזרו המבקשים על כלל טענותיהם בדבר התיישנות התביעה שכנגד ומעשה בית דין לטובתם - כשהם מפנים אף לדברי ב"כ המשיבים בהליך זה, כ"הודאת בעל דין" נטענת. עוד דחו המבקשים את הטענה כי קיים מעשה בית דין כנגד סילוק התביעה שכנגד על הסף - באותן החלטות אותן ציינו המשיבים בתגובתם, וודאי ביחס לבקשה זו שהיא מאוחרת להן. משכך, עמדו המבקשים על בקשתם לסילוק התביעה שכנגד על הסף.
6.בהתאם להלכה הפסוקה, השתק פלוגתא חל בהתקיים ארבעה תנאים עיקריים: